Na osnovu čl. 38 stav 1 tačka 9 Zakona o lokalnoj samoupravi („Sl. list CG“ broj 2/18, 34/19, 38/20, 50/22, 84/22, 81/25 i 98/25), u vezi sa čl. 200 Zakona o lokalnoj samoupravi („Sl. list CG“ broj 133/26), 29 stav 2 Zakona o državnoj imovini (“Sl. list Crne Gore”, br. 21/09, 40/11, 23/25 i 160/25) i čl. 40 stav 1 tačka 9  Statuta opštine Pljevlja („Sl. list CG – opštinski propisi“ br.46/18) Skupština opštine Pljevlja, na sjednici održanoj dana 30.10.2026. godine, donijela je:

O D L U K U
o davanju na korišćenje nepokretnosti  na kojima pravo raspolaganja ima Opština Pljevlja Javnoj ustanovi “Škola za osnovno muzičko obrazovanje” Pljevlja

Član 1

Opština Pljevlja daje na korišćenje Javnoj ustanovi “Škola za osnovno muzičko obrazovanje” Pljevlja nepokretnosti upisane u listu nepokretnosti 3150 KO Pljevlja, na katastarskoj parceli broj 6902/9, poslovna zgrada u vanprivredi, zgrada broj 2 koje su državna imovina, a na kojima pravo raspolaganja ima Opština Pljevlja, i to:
· poslovni prostor u vanprivredi, PD-8, površine 27m2,
· poslovni prostor u vanprivredi, PD-10, površine 177m2,
· poslovni prostor u vanprivredi, PD-12, površine 132m2.
Član 2

Nepokretnosti iz člana 1 ove Odluke daju se na korišćenje  Javnoj ustanovi “Škola za osnovno muzičko obrazovanje” Pljevlja bez naknade, a u svrhu obavljanja djelatnosti kao djelatnosti  od javnog interesa.  
Javna ustanova “Škola za osnovno muzičko obrazovanje” Pljevlja je u obavezi da sa nepokretnostima postupa zakonito, ekonomično i sa pažnjom dobrog domaćina i odgovara za ova postupanja i dužna je da snosi sve troškove koji nastanu po osnovu korišćenja predmetnih nepokretnosti.

Član 3

Ovlašćuje se Predsjednik opštine da sa  Javnom ustanovom “Škola za osnovno muzičko obrazovanje” Pljevlja zaključi Ugovor o ustupanju na korišćenje predmetnih nepokretnosti kojim će biti bliže regulisana međusobna prava i obaveze ugovornih strana.

Član 4


Ova Odluka stupa na snagu osmog dana od dana objavljivanja u “Službenom listu Crne Gore – Opštinski propisi”. 

